വാഹന രജിസ്േട്രഷനില് വന് കുതിപ്പ് ദോഹ: ഖത്തറില് പുതിയ വാഹനങ്ങളുടെ രജിസ്ട്രേഷനില് വന് കുതിപ്പ് നടത്തിയതായി റിപ്പോര്ട്ട്. സ്വകാര്യ, യാത്രാ വാഹനങ്ങളില് മുന് വര്ഷങ്ങളെ അപേക്ഷിച്ച് ആഗസ്റ്റില് കാര്യമായ വര്ധനയുണ്ടായതായി പ്ലാനിങ് ആന്ഡ് സ്റ്റാറ്റിസ്റ്റിക്സ് അതോറിറ്റിയുടെ റിപ്പോര്ട്ടുകള് സൂചിപ്പിക്കുന്നു. ആഗസ്റ്റില് 6984 വാഹനങ്ങളാണ് പുതുതായി രജിസ്റ്റര് ചെയ്യപ്പെട്ടത്. 2020 ആഗസ്റ്റ് മാസവുമായുള്ള താരതമ്യപ്രകാരം 53 ശതമാനമാണ് വര്ധന. ഈ വര്ഷം ജൂലൈയുമായുള്ള താരതമ്യപ്രകാരം 28.4 ശതമാനവും വര്ധനയുണ്ടായി. പുതിയ രജിസ്ട്രേഷനില് 4658ഉം സ്വകാര്യവാഹനങ്ങളാണ്. 2020 ആഗസ്റ്റിലേക്കാള് 62.5 ശതമാനവും കഴിഞ്ഞ ജൂലൈ മാസത്തേക്കാള് 39.6 ശതമാനവും വര്ധനയുണ്ടായതായി കണക്കുകള് വെളിപ്പെടുത്തുന്നു. ആഗസ്റ്റിലെ ആകെ വാഹന രജിസ്ട്രേഷെന്റ 66.69 ശതമാനവും സ്വകാര്യ വാഹനങ്ങളാണ്. 1624 എണ്ണം ട്രാന്സ്പോര്ട്ട് വാഹനങ്ങളാണ് ഈ ആഗസ്റ്റില് രജിസ്റ്റര് ചെയ്തത്. ഇവയിലും മുന്വര്ഷത്തേക്കാള് വര്ധനയുണ്ടായി. 2020 ആഗസ്റ്റ് മാസത്തേക്കാള് 55.3 ശതമാനവും ഈ വര്ഷം ജൂലൈ മാസത്തേക്കാള് 11.5 ശതമാനവും വര്ധനവുണ്ടായതായി റിപ്പോര്ട്ടില് ചൂണ്ടിക്കാണിക്കുന്നു. ആഗസ്റ്റിലെ ആകെ രജിസ്ട്രേഷനില് 23.15 ശതമാനമാണ് ട്രാന്സ്പോര്ട്ട് വാഹനങ്ങള്. സ്വകാര്യ മോട്ടോര് സൈക്കിള് രജിസ്ട്രേഷനിലും ആഗസ്റ്റില് വന് വര്ധനയുണ്ടായി. 412 മോട്ടോര് സൈക്കിളുകളാണ് ഈ ആഗസ്റ്റില് പുതുതായി രജിസ്റ്റര് ചെയ്തത്. 2020 ആഗസ്റ്റിലേതിനേക്കാള് 52 ശതമാനവും കഴിഞ്ഞ ജൂലൈ മാസത്തേക്കാള് 38.7 ശതമാനവുമാണ് വര്ധന. വാഹന രജിസ്ട്രേഷന് കാന്സലിങ്ങിലും ഗ്രാഫ് മുകളിലേക്ക് തന്നെയാണ്. ആഗസ്റ്റില് 2277 വാഹന രജിസ്ട്രേഷന് കാന്സലിങ്ങാണ് നടന്നത്്. ഇത് മുന്വര്ഷത്തെയും മുന് മാസത്തേതുമായി താരതമ്യം ചെയ്യുേമ്ബാള് 57.5 ശതമാനവും 26.1 ശതമാനവും കൂടുതലാണ്. ഡ്രൈവിങ് ലൈസന്സിലും വര്ധന വാഹനപ്പെരുക്കം പോലെ തന്നെ ഡ്രൈവിങ് ലൈസന്സ് സ്വന്തമാക്കിയവരുടെ എണ്ണത്തിലും കാര്യമായ വര്ധനവുണ്ടായതായി പി.എസ്.എ റിപ്പോര്ട്ടില് വ്യക്തമാക്കുന്നു. 7791 പുതിയ ഡ്രൈവിങ് ലൈസന്സുകളാണ് അധികൃതര് അനുവദിച്ചത്. ഈ വര്ഷം ജൂലൈയെക്കാള് 55.2 ശതമാനം കൂടുതലായി അനുവദിച്ചു. 5020 പേര്ക്കാണ് ജൂലൈയില് ലൈസന്സ് നല്കിയത്. 2020 ആഗസ്റ്റ് മാസത്തേക്കാള് 99.5 ശതമാനം പേര്ക്ക് കൂടുതലായി ലൈസന്സ് നല്കി. 3906 ആറായിരുന്നു കഴിഞ്ഞ വര്ഷത്തെ കണക്ക്. അതേമസയം, ഖത്തര് സെന്ട്രല് ബാങ്കിെന്റ കണക്കുപ്രകാരം വാഹന വായ്പയുടെ തോത് ഗണ്യമായി കുറഞ്ഞു. ഖത്തരികളുടേത് 29.23 ശതമാനവും പ്രവാസികളുടേത് 19.23 ശതമാനവുമായി കുറഞ്ഞു. കഴിഞ്ഞ വര്ഷം ഇത് 111 കോടി റിയാല് ആയിരുന്നെങ്കില് ഈ വര്ഷം ആഗസ്റ്റില് 21 ലക്ഷം റിയാല് മാത്രമാണുള്ളത്.